Document ID: 32012R0313

KOMISIJAS ĪSTENOŠANAS REGULA (ES) Nr. 313/2012
(2012. gada 12. aprīlis),
ar kuru groza IV un VIII pielikumu Padomes Regulā (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 8. panta 2. punkta a) apakšpunktu un 40. pantu,
tā kā:
(1)
Regulas (EK) Nr. 73/2009 VIII pielikumā katrai dalībvalstij ir noteikts visu tiesību uz maksājumu maksimālais apjoms, ko var piešķirt kalendārajā gadā. Saskaņā ar 40. panta 1. punkta otro daļu VIII pielikums ir jāpielāgo, lai ņemtu vērā dalībvalstu paziņojumus, kas saistībā ar vīna nozari sniegti atbilstīgi 188.a panta 3. punktam Padomes 2007. gada 22. oktobra Regulā (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (2).
(2)
Vācija, Grieķija, Spānija, Francija, Itālija, Luksemburga, Austrija, Portugāle un Slovēnija saskaņā ar Regulas (EK) Nr. 1234/2007 188.a panta 3. punktu un Regulas (EK) Nr. 73/2009 40. panta 1. punkta otro daļu ir paziņojušas Komisijai izartās platības un piešķirto tiesību reģionālo vidējo vērtību, kas minēta Regulas (EK) Nr. 73/2009 IX pielikuma B punktā.
(3)
Regulas (EK) Nr. 73/2009 IV pielikumā katrai dalībvalstij ir noteikts maksimālais apjoms, kuru nedrīkst pārsniegt kopējās tiešo maksājumu summas (pēc modulācijas piemērošanas), ko attiecīgajā dalībvalstī var piešķirt attiecībā uz kalendāro gadu.
(4)
Ņemot vērā dalībvalstu paziņojumus, kas sniegti saskaņā ar Regulas (EK) Nr. 1234/2007 188.a panta 3. punktu un Regulas (EK) Nr. 73/2009 40. panta 1. punkta otro daļu, ir jāpalielina maksimālās kopējās tiešo maksājumu summas, kuras var piešķirt. Tādēļ saskaņā ar Regulas (EK) Nr. 73/2009 8. panta 2. punkta a) apakšpunktu būtu jāpārskata minētās regulas IV pielikumā noteiktie maksimālie apjomi.
(5)
Tāpēc būtu attiecīgi jāgroza Regulas (EK) Nr. 73/2009 IV un VIII pielikums.
(6)
Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 73/2009 IV un VIII pielikumu groza saskaņā ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 12. aprīlī

Labels: 19
5
6